Ettevõtte juhi  jaoks võib registreerimistõendita teenuse osutajaga koostöö tegemine olla ohtlik esiteks seetõttu, et teenust osutav isik ei pruugi omada vastavat kvalifikatsiooni, sellega seoses ka teadmisi, ning töö kvaliteet võib olla küsitava väärtusega. Teiseks, kasutades  töötervishoiuteenuse pakkuja teadmisi ja oskusi, kes on kõrgelt kvalifitseeritud ja oma tööd hästi tunneb, ent ei oma registreerimistõendit, võib selliselt isikult ostetud töö osutuda õigustühiseks nt vaidluste korral. Kuna töötervishoiu ja  tööohutuse seaduse § 13 sätestab tööandja vastutuse ettevõtte töötervishoiu- ja tööohutusalase tegevuse korraldamisel, on see valdkond igale organisatsioonile kohustuslik ja tööandja jaoks nõuetega kursis olemine vältimatu. Väga selgelt on tööandjale seaduse poolt määratud kohustustest kirjutanud näiteks Tööinspektsiooni nõunik Tõnu Vare Eesti Töötervishoiu ajakirjas (1/2005)